NaiveNeuron/SloPal huggingface dataset:
P. Hrušovský, predseda NR SR: (2004-03-02):
V. Béreš, poslanec: Ďakujem pekne. No, mnohé šopy sú, samozrejme, udržiavané dodnes a sú veľmi pekné, v každom prípade by som chcel povedať, že Skalica okrem iného, a to je ten argument, ktorý možno ste dosiaľ nepočuli, je najproduktívnejším okresom z hľadiska celého kraja v prepočte na jedného obyvateľa. Hovorím napríklad o výbere priamych daní a podobne alebo DPH na jedného obyvateľa. Čiže Skalica v porovnaní napríklad so Senicou, Myjavou predstavuje hospodárske najproduktívnejšie centrum. Prečo by sme mali vytvárať na Slovensku hospodárske centrá a administratívne centrá? Teraz napríklad porovnávam Skalicu so Senicou. To znamená, že vlastne viedol ma k tomu aj takýto argument, ktorý je úplne prirodzený z hľadiska rozvoja dať sídlo obvodného súdu tam, kde je hospodársky potenciál, kde jednoducho produktivita, ktorá je vyčíslená všetkými štatistickými údajmi na Slovensku, hovorí napríklad za. Ďakujem pekne.
Svrček, Miloš, poslanec NR SR (2020-07-15):
Bez námietky? (Reakcia z pléna.) Týmto sme hlasovali o všetkých pozmeňujúcich návrhoch, preto navrhujem, aby sme pristúpili k tretiemu čítaniu ihneď, dajte, prosím, hlasovať.
Hrušovský, Pavol, podpredseda NR SR (2010-12-02):
Hlasujeme, páni poslanci, o návrhu. (Hlasovanie.) 146 prítomných, 2 za, 141 proti, 3 sa zdržali. Návrh sme neschválili. Prosím, ďalší návrh.
Hrušovský, Pavol, predseda NR SR (2011-10-18):
Páni poslanci, prosím o pokoj v rokovacej sále. Páni poslanci.
Glváč, Martin, podpredseda NR SR (2016-04-28):
Ďakujem veľmi pekne. Vyhlasujem všeobecnú rozpravu... (Ruch v sále.) Pardon. (Reakcia z pléna.) Á, pardon. Faktická poznámka. Pán poslanec Heger.
P. Paška, predseda NR SR: (2006-10-19):
(Hlasovanie.) Prítomných 133, za 132, zdržal sa 1. Konštatujem, že sme sa uzniesli, aby sa uvedený návrh zákona prerokoval v druhom čítaní. Budeme pokračovať pridelením výborom, gestorskému výboru a lehotami. (Ruch v sále.) Poprosím o pokoj v snemovni, prosím vás.
Grausová, Natália, poslankyňa NR SR (2017-12-01):
Ďakujem za slovo. Vážení páni poslanci, v prvom rade ste asi zabudli, že sme tu na to, kvôli zákonu o zdravotnej starostlivosti a ja si myslím, že pán minister zdravotníctva má aj iný program a inú prácu, ako tu sedieť a počúvať veci, ktoré sa netýkajú jeho zákona. Ale keď už hovoríme o tom zmrazovaní, ja som proti zvyšovaniu platov poslancov, pretože si ich ani jeden poslanec, ktorý tu sedí, si zvýšenie platu nezaslúži.
Laurenčík, Milan, podpredseda NR SR (2020-07-15):
O možnosť vystúpenia v rozprave požiadal pán predkladateľ poslanec Marian Kotleba. Nech sa páči.
Laurenčík, Milan, podpredseda NR SR (2021-01-12):
S reakciou na faktické poznámky pán podpredseda Juraj Blanár. Nech sa páči.
Figeľ, Ján, podpredseda NR SR (2015-10-07):
Ďakujem pekne. To bolo jediné vystúpenie v rámci rozpravy. Vyhlasujem všeobecnú rozpravu za skončenú. Ani navrhovateľ, ani spravodajca si neželajú záverečné vystúpenie, takže prerušujem rokovanie o tomto bode programu. A budeme pokračovať ešte prvým čítaním o návrhu poslanca Národnej rady Slovenskej republiky Juraja Drobu na vydanie zákona, ktorým sa dopĺňa zákon č. 281/2001 Z. z. o zájazdoch, podmienkach podnikania cestovných kancelárií a cestovných agentúr a o zmene a doplnení Občianskeho zákonníka v znení neskorších predpisov a ktorým sa mení a dopĺňa zákon Slovenskej národnej rady č. 564/1991 Zb. o obecnej polícii v znení neskorších predpisov . Tento návrh zákona má tlač 1761 a návrh na jeho pridelenie na prerokovanie vo výboroch je v rozhodnutí predsedu č. 1773. Teraz dávam slovo pánovi poslancovi Jurajovi Drobovi, aby tento návrh zákona uviedol.
P. Hrušovský, predseda NR SR: (2004-05-26):
(Hlasovanie.) 142 prítomných, 8 za návrh, 74 proti, 59 sa zdržalo, 1 nehlasoval. Návrh sme neschválili. Prosím ďalší návrh.
Laurenčík, Milan, podpredseda NR SR (2020-12-01):
Ďakujem veľmi pekne, pán podpredseda vlády. Pýtam sa, či si žiada o záverečné slovo aj pán spoločný spravodajca, ale zároveň vás žiadam, aby ste oznámili termín hlasovania o tomto bode programu.
Blanár, Juraj, podpredseda NR SR (2021-12-10):
Prezentujme sa hlasujme o tomto návrhu. (Hlasovanie.) Prítomných 83 poslancov, za hlasovalo 83 poslancov. Konštatujem, že aj tento návrh sme schválili. Ďakujem, pán spravodajca. Budeme pokračovať v hlasovaní v prvom čítaní o vládnom návrhu zákona, ktorým sa dopĺňa zákon č. 452/2021 Z. z. o elektronických komunikáciách (pod parlamentnou tlačou 815). Udeľujem teraz slovo pánovi spravodajcovi za gestorský výbor pre hospodárske záležitosti pánovi poslancovi Petrovi Vonsovi, aby hlasovanie uvádza, nech sa páči. (Hlasovanie o vládnom návrhu zákona, ktorým sa dopĺňa zákon č. 452/2021 Z. z. o elektronických komunikáciách , tlač 815.)
Pellegrini, Peter, predseda NR SR (2015-03-17):
Ďakujem. Pán poslanec Hlina.
Kollár, Boris, predseda NR SR (2022-04-28):
Ďakujem pánovi poslancovi Saloňovi za prejav ľudskosti a pochopenie, tunák musí všetko to počúvať pani poslankyňa (povedané so smiechom), to mne je naozaj ľúto, my sme si všetci mohli na chvíľu odskočiť, ale vy to tuná musíte od rána počúvať, takže ja vám aj týmto vyjadrujem poďakovanie. Teraz vystúpi v rozprave pán poslanec Kéry, ktorý sa vymenil s pánom poslancom Podmanickým, nech sa páči, máte slovo.
Martvoň, Anton, poslanec NR SR (2012-10-16):
Ďakujem pekne. To, že sa ten môj pozmeňujúci a doplňujúci návrh nedostal do poslaneckých lavíc, priznám sa, že to je asi v podstate chyba organizačného odboru. Ja som to odovzdal už pred niekoľkými hodinami. To, že to tu nedodali, neviem, čo sa stalo, priznám sa, že to je skôr otázka na organizačný odbor. Zároveň som ho aj predniesol. Čo chcem, ale teda, čo potrebujem povedať. No to, že je to teraz o trištvrte na sedem, ja za to nemôžem, že to takto nejako vyšlo v tej rozprave, že tento bod programu, teda tlač č. 169 prišla na rad až teraz. Keby že príde zajtra na obed, tak zajtra na obed s tým istým vystúpim. A jednoducho to nesúvisí s tým, že by to išlo večer. Jednoducho, ja by som vystúpil s tým aj zajtra na obed alebo o druhej alebo o tretej. Čo sa týka, k vašej výtke vo vzťahu k tomu, že niečo predkladám teda. Poviem to takto, bol otvorený Trestný zákon, myslím si, pokiaľ ide o návrh, ktorý nepohorší ani štátu, ani občanom ako takým, podľa môjho názoru som, alebo myslím si, že je jedno, či to predložím teraz alebo by sa to predkladalo o pol roka neskôr. Ja som toho názoru, že keď niečo je dobré a môže pomôcť aj občanom, aj štátu, tak netreba s tým čakať a treba to predložiť. Čiže v podstate ten Trestný zákon ako taký bol otvorený, využil som možnosť mojej poslaneckej iniciatívy a predložil som spolu s ostatnými kolegami Annou Vittekovú a Danielom Duchoňom tento návrh. Je to na poslaneckom klube SDKÚ teda, či sa stotožní, alebo sa nestotožní, samozrejme je to na vás. Ja osobne teda si dovolím požiadať mojich kolegov z môjho poslaneckého klubu o podporu a aj ostatných, samozrejme. Ďakujem pekne.
P. Hrušovský, predseda NR SR: (2005-03-16):
Páni poslanci, pokračujeme v rokovaní o návrhu vlády, o návrhu zákona o rastlinolekárskej starostlivosti, ktorý prerokúvame ako tlač 1008. Poprosím pani poslankyňu Jarmilu Tkáčovú, ktorú poveril výbor pre pôdohospodárstvo, aby z poverenia výboru uviedla návrhy hlasovaní k prerokúvanému vládnemu návrhu zákona o rastlinolekárskej starostlivosti. Nech sa páči, pani poslankyňa Tkáčová.
Matovič, Igor, poslanec NR SR (2017-12-05):
Je mi smiešne, že, akože je prirodzene v podstate pre teba, že klameš v podstatných veciach, ale že si schopný klamať už aj v takých banalitách, že si netykáme, tak to mi už pripadá naozaj smiešne. Sám za tou drevenou doskou si mi navrhol vtedy tykanie (reakcia ministra), s tebou si tykám a teraz si sa tváril na to, že si vykáme. Dobre, takže si zbabelec aj v takejto úplne trápnej veci. Keď hovoríš o tom, či si si zobral úplatok milión alebo 
600-tisíc, tak ja stále hovorím o 600-tisíc, lebo si kúpil 
16-percentný podiel vo firme, ktorej reálna hodnota nehnuteľnosti bola 6,5 mil., to znamená, ten podiel mal hodnotu milión, kúpil si ho za 400-tisíc, 8-tisíc plus prebratie záväzku, to znamená, od Bašternáka si zobral v čase, keď ho vyšetroval Kriminálny úrad finančnej polície, 600-tisíc eur úplatok. Si špička v Európe, lebo takýto minister vnútra naozaj v Európe neexistuje. V Kovošrote, áno, Kovošrot mal majetok 150 mil. korún, 60 mil. záväzok voči Fondu národného majetku, to znamená, voči všetkým ľuďom na Slovensku, túto firmu si vytuneloval ako súčasť konkurznej mafie. Každý, kto si to chce prečítať, dá Kovošrot Kaliňák, krásny príbeh tam má zdokumentovaný aj z pera novinára, investigatívneho, Mareka Vagoviča, jednoducho vytuneloval firmu, okradol ľudí, okradol štát a nehanbí sa tu teraz on mudrovať o boji proti korupcii. Keď hovorí o tom, že hodnota toho nájmu, kde býva Robert Fico, že teda to ja preháňam, keď hovorím 6 500 plus 800 eur energie, stačí si znova dať na portál Reality.sk alebo TopReality.sk a máte tam byty, ktoré sú tretinový byt rozlohou voči Ficovému za 3 200 eur, a Fico sa tvári, že má trikrát väčší byt za 2 600 eur, a to podotýkam, je bez energií, alebo polovičný byt za 4 600 eur a takisto bez energií, a Fico sa tvári, že má vlastne dvakrát väčší za 2 650 eur. Jednoducho Fico berie každý mesiac skoro 5 000 eur úplatok a dokopy za 60 mesiacov je to 300-tisíc eur od daňového podvodníka, a tu je človek, ktorý ho kryje.
Mizík, Stanislav, poslanec NR SR (2021-05-27):
Pán Matovič, pozorne som vás počúval na klube aj tu v sále. Viete, čo ma vôbec nezarazilo, ani trošku som sa nezačudoval? Poviem vám to. Úplne sa splnili moje slová po vytvorení vašej novej či staronovej Hegerovej vlády. Povedal som, že so stopercentnou istotou nastane konflikt SaS a Sulíka s Matovičom alebo Matoviča so Sulíkom. Len som nevedel určiť, kto bude zápalka a kto pušný prach. Teraz viem. Je taká rocková skladba, kde sa spieva: „Hey, hey, hey, stoopid.“ A platí to pre vaše vládnutie aj pre celú vašu koalíciu. Pri takej obrovskej sekere, takom obrovskom deficite búchať kýblikom kamarátovi na pieskovisku je stupidita. Tak dokedy sa budete pretekať ako malí chlapci, kto ďalej dociká? Kedy dospejete a odídete? Na Kube tak dlho hovoril Fidel Castro a vy ste jeho nástupca a som vám dal krycie meno – Fidól Kastról. Ďakujem.
P. Hrušovský, predseda NR SR: (2005-01-19):
(Hlasovanie.) 141 prítomných, 101 za návrh, 4 proti, 36 sa zdržalo. Návrh sme schválili. Prosím ďalší návrh.
Štefanec, Ivan, poslanec NR SR (2013-10-16):
Ďakujem pekne, pani podpredsedníčka. Ďakujem aj pánovi poslancovi Hraškovi za obsahovo takmer identický príspevok, ako mali ostatní predrečníci. A je evidentné, že táto problematika rezonuje a že je na ňu rovnaký názor okrem, bohužiaľ, predkladateľa. Chcem upozorniť ešte na časové súvislosti, ktoré boli veľmi zaujímavé v súvislosti s predložením tohto zákona. Keď som minulý týždeň na tlačovej konferencii upozornil na nezmysel a na pomoc finančným skupinám v objeme minimálne 2 milióny eur ročne, ešte v ten deň som sa dozvedel ústami hovorcu ministerstva dopravy, že rokovania o budúcoročnom štátnom rozpočte ukázali, že štát nie je schopný tento rok nájsť peniaze na tento model, preto tieto dotácie budeme presadzovať v budúcnosti. Je to zaujímavé. Vyzerala vec vybavená, ale parlament to mal ďalej na stránke, pán predseda na moju výzvu nereagoval, nestiahol tento návrh zákona. A dnes preto preberáme tento zákon opäť. Bohužiaľ, mohli sme sa tomu v lepšom prípade veľmi ľahko vyhnúť, keby pán minister dopravy si zachoval tvár a dodržal svoje slovo. Ale to, čo je zaujímavejšie, je časová súvislosť so včerajším rokovaním pána štátneho tajomníka Palka, ktorý hovorí o prostriedkoch zo strany štátu na úrovni 30 % oproti súčasnému stavu pre organizácie cestovného ruchu. No ale keď si spočítame tých 70 % s tými dvoma miliónmi, ono to presne sedí. Čiže tá tvrdošijnosť pána ministra dopravy na tom, že chce presadiť dotácie, ktoré sú jednoznačne účelové, svojim kamarátom, trvá, aj keď zrejme pán minister je dôsledný. Pán minister financií mu to nechce dovoliť, tak on hľadá každým dňom spôsob, ako dostať tieto peniaze daňových poplatníkov pre svojich kamarátov. Ďakujem.
I. Štefanec, poslanec: (2009-09-08):
Návrh odôvodňujem tým, že podľa zákona č. 211/2000 Z. z. o slobodnom prístupe k informáciám vláda nemôže utajovať žiadne informácie, ktoré sa týkajú verejných financií. Podľa vyjadrení predstaviteľov vlády sa jedná o investíciu až do výšky 6 mld. eur. Som presvedčený, že naši občania majú právo na informácie o tejto zmluve. Ďakujem pekne.
Bugár, Béla, podpredseda NR SR (2019-02-01):
Otváram možnosť sa prihlásiť ústne do rozpravy. Nikto. Vyhlasujem rozpravu za skončenú. Pani navrhovateľka, nechcete? (Reakcia navrhovateľky.) Nech sa páči, samozrejme, máte slovo.
Petrák, Ľubomír, poslanec NR SR (2017-12-06):
Ďakujem pekne. Pani kolegyňa, vecné vystúpenie, ale musím povedať, že absolútne s ním nesúhlasím, lebo veci, ktoré ste v ňom uvádzali, považujem za nie korektné a nie pravdivé. Prvá vec. V zásade ste sa sústredili na elektronický podpis a na problém, ktorý tu vznikol. Úplne objektívne treba povedať, že problém, na ktorý ste začali upozorňovať niekedy na jeseň tohto roku, bol v priebehu desiatich a štrnástich dní vyriešený. To, čo vy nazývate, že to spôsobilo obrovský chaos na klientskych centrách, prešiel som klientskym centrom, nečakal som, počet pracovníkov, ktorí vybavovali nový bezpečnostný softvér na elektronických občianskych preukazoch, bol posilnený, nečakal som tam ani minútu a celá doba realizácie tohto úkonu trvala zhruba desať až dvanásť minút. Ďalší fakt, ktorý je s týmto spojený, myslím, že od decembra bude možnosť vykonať tieto zmeny z pohodlia domova normálnou elektronickou, elektronickou formou. Ak hovoríte o vzniku potenciálnych škôd, nie je mi známe, že by doteraz vznikla nejaká škoda spôsobená chybou, za ktorú môže dodávateľ, nie ministerstvo. Ak by ste chceli podobným spôsobom postupovať, tak museli by ste už niekoľkokrát požiadať o zrušenie firmy Microsoft, ktorá vzhľadom na veľký počet bezpečnostných dier, ktoré má vo svojom operačnom systéme, spôsobila únik rôznych informácií, spôsobila únik tajných informácií, spôsobila straty na financiách vzhľadom na to, že sa nabúrali hekeri do bezpečnostných systémov a spôsobili vybielenie kont. Takže všetky veci, ktoré hovoríte, nie sú pravda.
Šimečka, Michal, podpredseda NR SR (2024-01-18):
Ďakujem pekne. Predpokladám, že to máte písomne. (Reakcia z pléna.) Tak sa chcem spýtať, či je všeobecný súhlas s týmto návrhom. (Nesúhlasná reakcia pléna.) Nie je všeobecný súhlas a v tom prípade požiadam pani poslankyňu Veroniku Remišovú, aby vystúpila v rozprave. Pani poslankyňa, máte slovo.
B. Bugár, podpredseda NR SR: (2003-04-10):
Tretiu vyžrebovanú otázku položil pán poslanec Róbert Madej ministrovi školstva Martinovi Froncovi: „Pán minister, zavedenie poplatkov za štúdium na VŠ znemožní dostupnosť štúdia na VŠ pre každého. Myslíte si, že toto je správna reforma?“ Nech sa páči, môžete odpovedať.
Hrušovský, Pavol, podpredseda NR SR (2010-12-10):
S faktickými poznámkami na vystúpenie pani poslankyne traja páni poslanci, pán poslanec Jurčík posledný. Pán poslanec Fronc.
Figeľ, Ján, podpredseda NR SR (2013-12-06):
Ďakujem pekne. Na vystúpenie pána poslanca sú štyri faktické poznámky. Nech sa páči, Ivan Mikloš s prvou faktickou.
Zs. Simon, minister pôdohospodárstva SR: (2005-05-20):
V záujme ochrany vnútorného trhu Európskej únie a splnenia požiadaviek smernice  Rady  Európskej únie 2003/48/ES o zdaňovaní príjmu z úspor v podobe výplaty úrokov Rada Európskej únie v spolupráci s členskými štátmi Európskej únie pripravila a schválila na zasadnutí skupiny na vysokej úrovni dňa 12. 3. 2004 znenie predkladaných dohôd vo forme výmenných listov medzi každým z členských štátov Európskej únie a závislými územiami od členských štátov Európskej únie. Predmetné dohody v prvom rade pokrývajú automatickú výmenu informácií medzi členskými štátmi Európskej únie a závislými územiami, v tomto prípade Holandského kráľovstva, Spojeného kráľovstva, ako aj ďalších opatrení, ktoré vo všeobecnosti upravuje smernica 2003/48/ES. Cieľom smernice o zdaňovaní príjmov z úspor v podobe výplaty úrokov je zabezpečiť vo vnútroštátnej legislatíve každého členského štátu Európskej únie také právne prostredie, ktoré by umožňovalo zdaniť úroky z úspor fyzických osôb v krajine ich rezidencie v súlade s ich platnou daňovou legislatívou. Na zabezpečenie efektívneho zdanenia úrokových príjmov v krajine rezidencie je nevyhnutné vykonať rozsiahlu výmenu informácií o výške úrokových výnosov vyplácaných do zahraničia, ako aj informácií o skutočných vlastných príjmoch. Pri neplnení požiadaviek na výmenu informácií nie je možné zabezpečiť efektívne zdanenie príjmov v štáte rezidencie daňovníka a je predpoklad, že k zdaneniu takýchto príjmov nedôjde vôbec. Uzatvorenie predmetných dohôd je nevyhnutné na zabezpečenie zosúladenia predpisov krajín závislých od členských štátov Európskej únie, ktoré nie sú členmi Európskej únie, aby prijali opatrenia podobné tým, ktoré sa nachádzajú v smernici o zdaňovaní príjmov z úspor. V inom prípade by ustanovenia predmetnej smernice boli neúčinné. Smernica Rady 2003/48/ES má nadobudnúť účinnosť dňa 1. júla 2005. Dovtedy sú členské krajiny Európskej únie, ako aj tretie krajiny a závislé územia od členských štátov Európskej únie povinné splniť podmienky stanovené priamo v smernici. Z kategórií vymedzených v čl. 7 ods. 4 Ústavy Slovenskej republiky sú tieto dohody medzinárodnými hospodárskymi dohodami všeobecnej povahy a medzinárodnými zmluvami, ktoré priamo zakladajú práva alebo povinnosti fyzických osôb alebo právnických osôb. Z kategórií vymedzených v čl. 7 ods. 5 Ústavy Slovenskej republiky sú tieto dohody medzinárodnými zmluvami, ktoré priamo zakladajú práva alebo povinnosti fyzických osôb alebo právnických osôb, a medzinárodnou zmluvou, na vykonanie ktorej nie je potrebný zákon, v tomto prípade napr. nahlasovanie údajov o fyzických osobách vyplývajúcimi zástupcami a povinnosť vyplývajúcich  zástupcov zisťovať tieto skutočnosti. Dôležitým prínosom predmetných dohôd bude spravodlivé daňové zaťaženie fyzických osôb. Význam týchto dohôd spočíva v rozvoji spolupráce daňových administratív pri predchádzaní daňovým únikom. Ďakujem vám za pozornosť a žiadam vás o podporu tohto návrhu. Ďakujem.
Šimečka, Michal, podpredseda NR SR (2023-12-20):
Ďakujem pekne. Pán poslanec Škripek s reakciou na faktické.
Sárközy, Irén, poslankyňa NR SR (2016-09-06):
Gestorský výbor na základe stanovísk výborov vyjadrených v ich uzneseniach uvedených pod bodom 2 tejto správy odporúča Národnej rade podľa čl. 86 písm. d) Ústavy Slovenskej republiky vysloviť súhlas s uzavretím Zmluvy medzi Slovenskou republikou a Spojenými arabskými emirátmi o zamedzení dvojitého zdanenia a zabránení daňovému úniku v odbore daní z príjmov a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Predmetná spoločná správa výborov a gestorského výboru č. 53 z 5. septembra 2016. Výbor ma určil za spoločnú spravodajkyňu výborov. Zároveň ma poveril predniesť správu na schôdzi Národnej rady a navrhnúť Národnej rade postup pri hlasovaní. Návrh na uznesenie Národnej rady je prílohou tejto správy. Ďakujem, pán predseda, skončila som. Otvorte, prosím, rozpravu.
P. Hrušovský, predseda NR SR: (2005-06-23):
(Hlasovanie.) 139 prítomných, 138 za, 1 sa zdržal. Návrh sme schválili. Prosím ďalší návrh. K. Mitrík, poslanec: Pán predseda, prosím, dajte hlasovať o zákone ako o celku.
Veslárová, Veronika, poslankyňa NR SR (2024-05-03):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 159. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a Ministerstva hospodárstva Slovenskej republiky. V súlade s rozhodnutím predsedu Národnej rady č. 156 zo 16. januára 2024 navrhujem, aby návrh zákona prerokovali Ústavnoprávny výbor Slovenskej republiky, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní. Prosím, pán predsedajúci, otvorte všeobecnú rozpravu.
Žiga, Peter, podpredseda NR SR (2024-04-24):
Pán poslanec, máme také pravidlá tuná v parlamente, že o takýchto veciach sa dohodneme najprv na poslaneckom grémiu, teda ja zvolávam na zajtra na jedenástu poslanecké grémium, prejdeme si to a potom keď si to poslanecké grémium dohodne, tak nemám s tým žiaden problém. Ďakujem pekne. Pán poslanec Baláž s procedurálnym návrhom.
A. Belousovová, podpredsedníčka NR SR: (2009-10-29):
Znovu poprosím povereného člena výboru pre hospodársku politiku pána poslanca Pavla Prokopoviča, aby podal správu o výsledku prerokovania návrhu vo výbore. Nech sa páči.
Bugár, Béla, podpredseda NR SR (2019-05-09):
Reakcia na faktické – pán poslanec Dostál.
Dostál, Ondrej, poslanec NR SR (2018-02-08):
Ja by som sa chcel pána poslanca Baláža po prečítaní toho 20, neviem, 25 alebo koľko minút trvalo to čítanie toho paragrafového znenia, ktoré máme všetci písomne k dispozícii a je zverejnené aj na webovej stránke Národnej rady, že aký by mal názor na prípadný návrh na zmenu zákona o rokovacom poriadku, v ktorom by sa vypustila povinnosť čítať paragrafové znenie úplne doslovne pri prednášaní pozmeňujúcich a doplňujúcich návrhov.
P. Paška, predseda NR SR: (2009-04-29):
(Hlasovanie.) 127 prítomných, 117 bolo za, 8 sa zdržalo, 2 nehlasovali. Tento návrh sme schválili.
Zmajkovičová, Renáta, podpredsedníčka NR SR (2013-06-04):
Pán poslanec Kadúc.
Vaľová, Jana, poslankyňa NR SR (2016-06-17):
Ďakujem veľmi pekne. Myslím si, že filozofia tohto návrhu je celkom správna. Ak matka sa rozhodne alebo teda chce to dieťa vychovať, tak ja si myslím, že naozaj to dieťa do troch rokov skutočne zoberie návyky. Lebo zoberme si, čo sa teraz deje, absentuje absolútne výchova rodiny. Aj keď ja som za to, aby mali deti aj otca, aj matku, čiže tá rodina by mala byť spolu. Ale čo tomuto návrhu vytýkam, je, že je vytrhnutý z kontextu a nerieši veci systémovo, pretože, ako prečítala moja kolegyňa, predsedníčka sociálneho výboru, máme rôzne príplatky a prídavky, ktoré sa nám striedajú a ktoré sa vypočítavajú. A čo ma, poviem pravdu, pobúrilo, pobúrilo ma vystúpenie pána Kollára a pána Pčolinského, pretože miesto toho, aby odborne argumentovali, nadávali na Roberta Fica, čo rozkradol a podobne. A ja vám chcem na to povedať, za vlády Roberta Fica sa príspevok pri narodení dieťaťa zaviedol na 829 eur. V Česku je to 480 eur, v Poľsku je to 239 eur. Vážení páni kolegovia, tak si dobre prečítajte, čo platíme v Slovenskej republike. Materská dovolenka v Poľsku je 18-týždňová, vážení, až 20 týždňov pri narodení druhého dieťaťa, zatiaľ čo u nás je tri roky. Veď vy vytrhávate veci z kontextu a ešte urážate koalíciu, od ktorej očakávate podporu svojich návrhov. A vôbec, vôbec a prečo hovoríme o pracovných návykoch? Lebo všade sa vypočítava ten príspevok z platu, aj v Poľsku. A my chceme, aby tie matky, keď idú na rodičovské alebo na materskú, aby predtým pracovali. Veď predsa tie, čo nikdy nepracovali, máme ich húfne, tak začali iba rodiť a jednoducho sa tie prídavky dávali všetkým rovnako. Tak vás chcem poprosiť, dajte návrh, ale skúste do toho ísť, do systému a ak to bude systémové, ak to budeme vedieť porovnať. A nehovorte, lebo máme oveľa lepší sociálny systém ako okolité krajiny, tak, prosím vás pekne, neurážajte! A zaviedli sme ho my. Ďakujem pekne. (Potlesk.)
Kollár, Boris, predseda NR SR (2020-06-03):
Ďakujem. Evidujem deväť faktických poznámok. S prvou faktickou poznámkou vystúpi pán poslanec Mazurek.
Šeliga, Juraj, podpredseda NR SR (2020-07-09):
Počkajte, prosím. Páni poslanci a pani poslankyne, prosím, počúvajme pána poslanca Cmoreja, a ak chcete debatovať, tak buď vás poprosím do salóniku, alebo na chodbu, aby sme sa mohli posunúť ďalej. Pán poslanec Cmorej, nech sa páči.
Hlina, Alojz, poslanec NR SR (2013-10-16):
Chcem oceniť prístup, že počet tých osôb sa zväčšuje. A ja by som dal aj hlasovať o tom, že to oceňujeme tak. (Smiech v sále.)
P. Paška, predseda NR SR: (2009-04-22):
Chcem vás informovať o tom, ako budú vyzerať nasledujúce minúty. Budeme hlasovať o dvoch prerokovaných bodoch. Potom vás chcem požiadať, aby sme prerokovali v druhom čítaní tlač 887, čo je vládny návrh zákona o vnútrozemskej plavbe, ktorý mal byť dnes podľa schváleného programu prerokovaný. A po tomto bode, kde nepredpokladám dlhé rokovanie, by sme vykonali 5 tajných volieb, tak ako sme sa dohodli. Takže budeme teraz hlasovať. Chcem vás ešte informovať dámy a páni, že pán predseda klubu poslancov za Stranu maďarskej koalície pán Gyula Bárdos ma informoval, že páni poslanci Béla Bugár, László Nagy a Gábor Gál sa dnešným dňom vzdali členstva v poslaneckom klube Strany maďarskej koalície. (Potlesk.) Chcem teraz poprosiť spravodajkyňu pani poslankyňu Tóthovú, ktorá je ako určený spravodajcu ústavnoprávneho výboru kompetentná, aby uviedla hlasovanie v prvom čítaní o návrhu poslankyne Národnej rady Slovenskej republiky Lucie Žitňanskej na vydanie zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a o zmene a doplnení niektorých zákonov . Dámy a páni, poprosím vás o pozornosť, budeme hlasovať o prerokovaných bodoch programu. Ešte predtým, ako budeme hlasovať, vás požiadam, aby ste vytiahli svoje hlasovacie karty a opätovne sa zaregistrovali. Nech sa páči, pani spravodajkyňa, máte slovo.
Danko, Andrej, predseda NR SR (2016-09-06):
Prosím, prezentujme sa a hlasujme. (Hlasovanie.) Ďakujem. Prítomných 144 poslancov, za 95, proti 14, zdržalo sa 34 poslancov, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
M. Sabolová, poslankyňa: (2003-05-22):
Ale chcem sa spýtať, pán minister, či je možné dostať zoznam žiadateľov o privatizáciu k jednotlivým zdravotníckym zariadeniam. Čiže máme tých 90 alebo 38 zvyšných, rada by som teda videla, kto požaduje privatizáciu alebo odpredaj týchto zariadení, pretože sú to veľakrát spoločnosti, ktoré okrem zdravotnej činnosti alebo prevádzky zdravotnej starostlivosti majú nesmierny rozsah a záber z inej podnikateľskej činnosti a stáva sa, že zariadenia, ktoré prejdú, sú transformované, neslúžia v plnej miere na poskytovanie zdravotnej starostlivosti, ale skôr slúžia na podnikateľský zámer a čiastočne len na zdravotnícke služby. A preto som rada, že tie podmienky sú takto koncipované a budem rada, ak dostanem tiež písomnú odpoveď v tejto veci. Ďakujem veľmi pekne. Z. Martináková, podpredsedníčka NR SR: Pán minister. R. Nemcsics, podpredseda vlády a minister hospodárstva  SR: Ďakujem pekne. Ide teda o zoznam uchádzačov o jednotlivé zdravotnícke zariadenia. Preverím, predpokladám, že tu nejde o utajované skutočnosti. Pokiaľ to tak je, tak nie je problém, aby sme vám ten zoznam poskytli v plnom rozsahu. Ďakujem pekne. Z. Martináková, podpredsedníčka NR SR: Ďakujem, pán minister. Pani poslankyňa Sabolová sa ďalej pýta ministra zdravotníctva Rudolfa Zajaca: „Je stanovená vo vyhláške č. 40/1997 špecializácia pre lekára - garanta pre hospicovú starostlivosť?“ Ministra Zajaca zastupuje minister práce, sociálnych vecí a rodiny pán Kaník.
Krajčír, Ľuboš, poslanec NR SR (2020-07-23):
Ďakujem pekne. Pán poslanec Blanár, idete do rozpravy, naozaj okrem pána Richtera tu zo strany SMER nebol nikto. Ja som mal podozrenie, že tu zaspal, ale tak teda ostal tu, zrejme ho do partie nezobrali. (Reakcia z pléna.) Hlásite sa k zvládnutiu pandémie COVID-19. Ja vám poviem, ako to bolo na začiatku. Ja osobne som musel ešte za vašej vlády, keď ste boli kúpiť predražené respirátory, ktoré som odniesol lekárom do nemocnice, lebo nie všetci ich mali k dispozícii, tak ste boli pripravení na začiatku. Vy nám tu idete niečo vyčítať? Veď naozaj Slovensko je číslo jedna v počte úmrtí, ako aj v počte pozitívne testovaných na COVID. Máme najmenej úmrtí, najmenej pozitívne testovaných. Po štyroch mesiacoch vlády, kedy naozaj sme ju prebrali v hroznom stave, počas pandémie idete niečo súdiť? To je hrôza.
Poliačik, Martin, poslanec NR SR (2019-04-02):
Martin, zaujímavý nápad, len pripomínam, že v zásade úplne fakultatívne referendum, to znamená, ponechané na rozhodovanie zákonodarných orgánov je v zásade technicky legislatíva i iniciatíva pre občanov. A potom to treba nazvať tak, a to je samostatná téma, o ktorej sa možno môžme rozprávať, či by v nejakej forme rovnako, ako sa cez veľkú petíciu dá napríklad zaradiť do medzirezortného pripomienkového konania, alebo kde cez rôzne komisie občianskej spoločnosti vstupujú občania aj do tvorby zákonov na úrovni buď ministerstiev alebo čokoľvek, čo funguje pod nimi, tak či by nemala byť petícia alebo, alebo nejaká forma legislatívnej iniciatívy, ktorá by pochádzala priamo od občanov a kde by vlastne korektívu voči nejakým excesom zabezpečovalo hlasovanie parlamentu. Viem si živo predstaviť, že akýkoľvek parlament, ktorý by dostal zákon s podporou dajme tomu 10 alebo 15 % obyvateľstva, by veľmi silno zvažoval, či ho nepodporí, a ak nie, tak by musel vysvetľovať veľkej časti občanov, že prečo sa takéto niečo nestalo, ale každopádne bola by tam korektíva presne voči takým excesom, ako vidíme vo Veľkej Británii, kde sa veľký komplexný problém vlastne dostal do rúk poslancov, ktorí s ním v zásade nemajú, nevedia, že čo s ním treba spraviť, lebo nedá sa jedným stlačením tlačítka povedať áno alebo nie, keď nie je povedané kedy a ako. Z tohto dôvodu, prosím, skôr hovorme o legislatívnej iniciatíve pre občanov a nerobme fakultatívne referendá.
Laššáková, Jana, podpredsedníčka NR SR (2014-12-09):
Ďakujem pekne. Pán poslanec, zaujmite miesto určené pre navrhovateľov a teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Pavlovi Zajacovi. Nech sa páči, pán poslanec.
Žiga, Peter, poslanec NR SR (2021-10-27):
Ďakujem pekne. Pán Sulík, ja som vás mal za takého vecného človeka a považujem za veľmi plytké, že sa vyhovárate na svojich predchodcov a na predchádzajúce vlády. To musí robiť človek, ktorý je naozaj v úzkych, že argumentuje takýmito lacnými argumentmi, a poviem vám, aj prečo si to myslím, a poviem vám, aj kde ste urobili chyby. Minulý rok v septembri ste avizovali, že vďaka vaším krokom sa zlacnie, teda zlacnie na Slovensku teplo a elektrina asi o 10 % vďaka vašim krokom. To znamená, keď ide dole cena elektriny alebo cena tepla, tak je to vďaka vaším krokom. Keď ide hore cena elektriny alebo tepla, alebo plynu, tak za to môžu predchádzajúce vlády. Tomu nie celkom rozumiem, čo tu, ako tu argumentujete. Vyhovárate sa, že sme urobili chyby, no, pri Mochovciach, že sme nekonali, že sme boli pasívni. Celé Slovensko čakalo, že kým sa dostanete vy za ministra hospodárstva a konečne to dostaviate, pretože 12 rokov to nebol nikto schopný dostavať. Ja som neprivatizoval Slovenské elektrárne tak, ja som nerozdelil Slovenské elektrárne tak, aby 66 % a výkon akcionárskych práv vykonával hlavne Enel a všetky manažérske právomoci mal Enel, takže mňa z tohto neodsudzujte. Zároveň vám chcem povedať, že máte 200 mil. ušetrených v rámci TPS-ky, pretože dobre viete, že už nedoplácate ani na vodu, ani na bioplyn, ani na biomasu, pretože cena elektriny na trhoch je už vyššia ako výkupná cena pri týchto obnoviteľných zdrojoch. Čiže vy čo chcete rozpustiť v rámci tej vašej novej TPS-ky, to je len to, čo ste ušetrili.
Lipšic, Daniel, poslanec NR SR (2013-05-29):
Ďakujem veľmi pekne. Pani predsedajúca, milé kolegyne, vážení kolegovia, dovoľte mi uviesť návrh novely ústavy, ktorá sa týka priamej voľby generálneho prokurátora. Som presvedčený, že minimálne od roku 2010, keď tento parlament nie slávnym spôsobom začal voľbu generálneho prokurátora cez to, čo sa deje v súčasnosti, úplne účelové a zjavne protiústavné novely zákonov, ktoré sa týkajú rokovaní Ústavného súdu, cez veľmi podivuhodné konania predsedníčky Ústavného súdu, ktorá zjavne nepozná z ústavného práva ani okamih, kedy zákony nadobúdajú platnosť, a prerozdeľuje spisy ešte predtým, ako sú zákony publikované v Zbierke zákonov, myslíme si, ako vyriešiť tento stav, ale dať aj ľuďom väčšiu právomoc, keďže im veríme, aby generálneho prokurátora volili občania v priamych voľbách. Neznamená to, že potrebujeme nejaké osobitné voľby, stačilo by potom osobitným zákonom určiť funkčné obdobie a spojiť ho buď s prezidentskými voľbami, eurovoľbami, teda voľbami, ktoré majú fixne stanovené obdobie, nehrozili by nám predčasné voľby čiže neboli by to ďalšie voľby a ďalšie výdavky, len v rámci týchto volieb prezidentských alebo eurovolieb bol by to ďalší volebný lístok, ktorý by občania mohli využiť. Ja osobne som presvedčený o tom, že pokiaľ kandidát na generálneho prokurátora bude spĺňať podmienky dané zákonom, bude mať príslušné vzdelanie, prax, skúšku, tak občania sú schopní pravdepodobne kvalitnejšie posúdiť charakter navrhovaného kandidáta ako Národná rada, ako poslanci. Myslím si, že by možno občania nezvolili toho najlepšieho kandidáta, ktorý by bol, ale zvolili by určite lepšieho, akého zvolí Národná rada, teraz myslím, predchádzajúca alebo aj súčasná. Stav na Generálnej prokuratúre je už niekoľko rokov mimoriadne vážny, nie odvtedy, čo ho nazval premiér Fico vážnym. Ale je vážny niekoľko rokov. Generálna prokuratúra neobhajuje verejný záujem, ale často obhajuje, žiaľ, súkromný záujem vybraných osôb, ktoré majú na ňu vplyv. Táto situácia pre právny štát je neudržateľná. Preto si myslíme, že jedna z ciest, ako tento stav napraviť, aj dlhodobo, je dať ľuďom možnosť rozhodovať o tom, kto by mal byť v princípe najvyšším vykonávateľom zákonov v tejto krajine, pretože pri dnešnom nastavení prokuratúry je ním generálny prokurátor. A preto si vás dovoľujem, pani poslankyne, páni poslanci, požiadať o podporu návrhu novely ústavného zákona a o jeho schválenie do druhého čítania. Ďakujem veľmi pekne.
Pellegrini, Peter, predseda NR SR (2015-04-24):
Pán poslanec Martvoň.
B. Bugár, podpredseda NR SR: (2004-06-29):
(Hlasovanie.) Prítomných 128, za 76, proti 23, hlasovania sa zdržalo 29 poslancov. Konštatujem, že návrh uznesenia sme schválili. Pristúpime k hlasovaniu o analýze dopadu nelegálneho trhu s tabakom, tabakovými výrobkami, liehom a liehovinami (tlač 733). Pán poslanec Hamarčák, budíček, nech sa páči. I. Hamarčák, poslanec: Ďakujem, pán podpredseda. Veľmi sa ospravedlňujem...
Bugár, Béla, podpredseda NR SR (2019-05-13):
Ďakujem. Otváram všeobecnú rozpravu o tomto bode programu a pýtam sa, či sa hlási niekto do rozpravy ústne. Nie. Vyhlasujem rozpravu za skončenú a prerušujem rokovanie o tomto bode programu. Pristúpime k prvému čítaniu o návrhu Výboru Národnej rady Slovenskej republiky pre nezlučiteľnosť funkcií na vydanie ústavného zákona, ktorým sa mení ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov (tlač 1443.) Dávam teraz slovo poslancovi Slobodovi, aby z poverenia výboru informoval Národnú radu o tomto návrhu. (Rokovanie o návrhu Výboru Národnej rady Slovenskej republiky pre nezlučiteľnosť funkcií na vydanie ústavného zákona, ktorým sa mení ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov , tlač 1443.)
Jurík, Beáta, poslankyňa NR SR (2024-01-19):
Ďakujem za slovo. Ďakujem, Natália, veľmi dobre si zopakovala to, čo tu už ix-krát odznelo, a síce, že celé skrátené legislatívne konanie nie je odôvodnené, a to napriek tomu, že k nemu existuje dôvodová správa, ktorá by sa mohla zdať aspoň na prvý pohľad ako celkom dobre vyargumentovaná, no v skutočnosti je prázdna. A ja by som sa chcela opäť vrátiť k tomu odôvodneniu z EÚ, ktoré nesedí, pretože Európska únia nám hovorí zastavte skrátené legislatívne konanie , povedala to Európska komisia, Európska prokuratúra, pred pár dňami aj Európsky parlament a ja som členkou výboru pre európske záležitosti, a teda priznám sa, že mi tak trochu uniká, prečo si výbor pre zahraničné veci uzurpuje vyjadrenie k správe Európskeho parlamentu, akékoľvek stanovisko k tejto správe by podľa mňa malo ísť primárne na výbor, ktorý má v európskych záležitostiach primárnu kompetenciu, a teda povedala som síce, že mi to uniká, ale vlastne to chápem, keď sa pozrieme na zloženie tých dvoch výborov. Považujem to však za porušenie kompetencií výboru VEZ a budem sa o to aj naďalej zaujímať. Ale vrátim sa teda k správam z Európskej únie. Včera Európska prokuratúra vydala ďalšie stanovisko, v ktorom zopakovala dôležitosť zmien trestného zákona pre európske orgány a spravila to spôsobom, ktorý by sa možno mohol zdať až vtipný, keby nebolo tragikomické, že naše orgány namiesto toho, aby komunikovali či už teda s nami, ale to vravím, chápem, že s nami nekomunikujú, ale hlavne s európskymi inštitúciami, nejakým normálnym inštitucionálnym spôsobom. Nie, namiesto toho posielajú ešte aj Európskej únii nejaké odkazy cez sociálne siete, a konkrétne teda generálny prokurátor, ktorý sa vyjadrí cez svoj Facebook k veciam, ktoré mu vyčíta Európska prokuratúra. No to stanovisko Európskej prokuratúry včera bolo jasné, bavme sa normálne. A to je vlastne aj to, o čo vás tu žiadame a čo stále neprichádza. Ďakujem.
Želiezka, Ľubomír, poslanec NR SR (2019-09-10):
Ďakujem pekne (rečník si odkašľal), pardon. Ďakujem pekne, pán podpredseda. Dajte hlasovať o tom, že Národná rada Slovenskej republiky berie na vedomie výročnú správu o činnosti Ústavu pamäti národa.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasovanie.) Prítomných 128 poslancov, za 124, proti žiadny, zdržali sa 2, 2 nehlasovali. Uvedený návrh sme schválili.
Aštaryová, Zuzana, poslankyňa NR SR (2011-09-07):
Vážený pán predseda, pán minister, vážené panie poslankyne, vážení páni poslanci, dovoľte mi, aby som v zmysle zákona o rokovacom poriadku vystúpila k vládnemu návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 476), ako spravodajkyňa výboru pre financie a rozpočet. Uvedený návrh bol doručený poslancom v stanovenej lehote, čím boli splnené podmienky určené § 72 ods. 1 zákona o rokovacom poriadku. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel ho zaradil na rokovanie dnešnej schôdze. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jeho účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby podľa § 73 ods. 3 písm. c) zákona o rokovacom poriadku uvedený návrh zákona prerokovala Národná rada v druhom čítaní. A v súlade s rozhodnutím predsedu Národnej rady č. 478 z 19. augusta a podľa § 71 zákona o rokovacom poriadku odporučím, aby návrh zákona prerokovali tieto výbory: Výbor Národnej rady Slovenskej republiky pre financie a rozpočet, ústavnoprávny výbor, výbor pre hospodárstvo, výstavbu a dopravu, výbor pre pôdohospodárstvo a životné prostredie, výbor pre verejnú správu a regionálny rozvoj. Za gestorsky výbor navrhujem výbor pre financie a rozpočet. A zároveň odporúčam, aby uvedený návrh prerokovali výbory do 30 dní a gestorsky výbor do 31 dní od jeho prerokovania v prvom čítaní. Pán predseda, prosím, otvorte rozpravu.
Paška, Pavol, predseda NR SR (2013-05-17):
Faktická poznámka, pán poslanec Hraško. Končím možnosť sa prihlásiť.
Číž, Miroslav, podpredseda NR SR (2015-07-01):
Ja vás poprosím, aby ste nekomentovali, pán Lipšic, už ste tu vystupovali, porušovali rokovací...
Paška, Pavol, predseda NR SR (2012-09-13):
Ďakujem pekne, pán predseda vlády, 15 minút určených na odpovede na otázky, ktoré boli vyžrebované pre vás, uplynulo. Budeme pokračovať otázkami pre ministrov. Pani poslankyňa Mária Ritomská položila otázku na pani ministerku zdravotníctva Zuzanu Zvolenskú: „Podľa nášho prieskumu, ktorý sme robili na slovenských pracoviskách, ako dôsledok narušených pracovných vzťahov za posledných dvadsať rokov je zvýšený počet práce neschopných, ktorí dostávajú nemocenské dávky. Je to zbytočne veľká strata peňazí zo štátneho rozpočtu pre zamestnancov, ktorí by inak mohli pracovať, keby neboli násilne vytlačení z pracoviska. Lekári nerobia o tom žiadnu štatistiku. Takto nastavený systém nie je dobrý. Uvažuje rezort zdravotníctva o zmene?“ Pani ministerka, máte slovo.
Svrček, Miloš, poslanec NR SR (2023-06-27):
Áno, ďakujem za slovo. Ďakujem, pán poslanec, za prečítanie hlavne toho prvého pozmeňujúceho návrhu, ktorý sme spolu predkladali. Chápem aj tomu prvotnému cieľu, celkovo návrhu zákona, ktorým sa rieši predovšetkým možnosť rozšírenia výnimiek, kedy príjem z predaja nehnuteľností bude oslobodený od dane, pričom návrh, tak ako som si aj prečítal z dôvodovej správy, je inšpirovaný predovšetkým tou legislatívnou úpravou v Českej republike. Nebudem riešiť ten prvý pozmeňujúci návrh, skôr by som sa chcel venovať tomu druhému pozmeňujúcemu návrhu, ktorý si predkladal spoločne aj s pánmi poslancami Matovičom a Kučerom, kde sa rieši zachovanie podmienok a sumy daňového bonusu tak, ako je určené aj na základe v legislatívnej úpravy na roky 2023 a 2024, že či by si mi vedel aj povedať nejaké dopady na verejné financie koľko, koľko môžeme očakávať tie dopady, tak ako sme sa bavili aj pri predchádzajúcich návrhoch zákonov, že by sme mali aspoň približnú predstavu ako poslanci, že o čom hlasujeme. Čo sa týka toho predloženia, ja si pamätám, že to bol asi tiež pozmeňovák, ktorý bol predkladaný pri premenách obchodných spoločností, kde sa riešila presne táto úprava. No ja môžem povedať, že áno, že došlo k tej legislatívnej chybe, vďakabohu za odbor legislatívy a aproximácie práva, že ich tu máme, že tu máme takýchto odborníkov na legislatívu, pretože neviem si predstaviť, čo by sme bez nich robili, takže ešte raz veľká vďaka celému odboru legislatívy a aproximácie práva, že takto vedia vždy v kritickej situácii zachrániť, zachrániť túto legislatívu. Takže možno len takáto doplňujúca otázka na teba, koľko môžeme očakávať ten do... (Prerušenie vystúpenia časomerom.)
Pellegrini, Peter, predseda NR SR (2023-12-14):
Pán poslanec Kišš.
Bartek, Michal, poslanec NR SR (2024-09-17):
Ďakujem veľmi pekne za slovo. Vážený pán predsedajúci, drahé kolegyne, kolegovia, v rozprave k uvedenému návrhu vystúpili dvaja poslanci Národnej rady. Spoločná správa gestorského výboru obsahuje štyri body. Budeme o nich hlasovať spoločne s odporúčaním gestorského výboru schváliť. Dajte o nich, prosím, hlasovať.
Gibalová, Monika, poslankyňa NR SR (2014-10-15):
Ďakujem veľmi pekne, vážená pani predsedajúca. Vážené panie poslankyne, páni poslanci, vážený pán minister, pán spravodajca, v KDH sledujeme od začiatku zavádzania odvodov z príjmu z dohôd situáciu a citlivo sme vnímali najmä to, že sa zaviedli aj odvody na dohody o brigádnickej práci študentov. Napriek tomu, že ministerstvo umožnilo oslobodenie do 150 eur mesačne, čo sa každoročne valorizuje, nepozdávalo sa nám to ako sociálne správne opatrenie, pretože to nedosahuje ani výšku životného minima. Preto sme opakovane predkladali návrhy, konkrétne som ich predkladala ja, ktoré mali pomôcť študentom viac si zarobiť cez nástroj zníženia odvodov. Naposledy sme predkladali takýto v obsahu podobný návrh, ako predkladáte teraz vy, pred tohtoročnými veľkými prázdninami s úmyslom zastaviť zdieranie študentov. Trvalo to dosť dlho, kým ste, pán minister, pod tlakom študentov, ale aj opozície prišli s týmto návrhom zákona, ktorý práve prekovávame v druhom čítaní. Ja len môžem povedať, že škoda, že už počas letných prázdnin si tisícky študentov nemali možnosť viac zarobiť, napríklad na výdavky súvisiace s ubytovaním alebo na výdavky súvisiace s inými položkami v rámci ich štúdia. Kvitujem, že harmonizujete odvodovú zľavu pre študentov do a nad 18 rokov, doteraz podľa mňa nezmyselne diferencovanú v platnom zákone. KDH tento návrh zákona podporí a len si želám, pán minister, aby ste boli otvorený pre inšpiráciu aj v iných prípadoch pri našich návrhoch. Len toľko za klub KDH. Ďakujem pekne.
M. Číž, podpredseda NR SR: (2008-07-02):
Ďalším bodom programu je návrh na odvolanie predsedu a troch členov Dozornej rady Úradu pre dohľad nad zdravotnou starostlivosťou a na zvolenie nového predsedu a dvoch členov Dozornej rady Úradu pre dohľad nad zdravotnou starostlivosťou . Návrh je uvedený ako tlač 491 a správa výboru má číslo 691 a, pán minister, máte slovo a uveďte tento návrh vlády.
Poliačik, Martin, poslanec NR SR (2012-09-12):
Miro, ďakujem za tvoj príspevok. V zásade ukázal to, že tu máme dve videnia toho problému. Jedno je zvrchu – zo strany už zabehnutých advokátov, ktorí nejakým spôsobom riešia svoju situáciu, a druhé je to videnie zospodu – ľudí, ktorí sa na ten trh tlačia a chcú naň nejakým spôsobom presadiť. Ja si myslím, že oba tie pohľady sú legitímne a relevantné, ale mali by byť vyrovnané. A presne, ako si povedal vo svojom príspevku, ten zákon, ktorý máme teraz na stole, je asymetrický. Oveľa viacej prihliada na potreby advokátskej komory a advokátov samotných, než na potreby ľudí, ktorí sa chcú medzi nich zaradiť a nejakým spôsobom sa na trhu presadiť, a myslím si, že na to, aby táto právna úprava naozaj bola užitočná, bude potrebné ju v druhom čítaní, ak sa do neho dostane, zmeniť a tú asymetriu vyrovnať, pretože zatiaľ skôr ten návrh hovorí o tom, že treba súčasný stav zakonzervovať a trh nechať rozdelený medzi tých hráčov, ktorí už na ňom sú, než pustiť naň novú krv, nových ľudí a zaoberať sa viacej kvalitou ešte predtým, než sa naň dostanú. Takže ešte raz opakujem, myslím si, že oveľa viacej zodpovednosti za to, ako vyzerajú právnici, ktorí vstupujú na trh, by malo byť na samotnej komore, na spôsobe, akým advokátov vzdeláva a akým spôsobom ich skúša a ak tam sa vytvorí dostatočne silné sito, tak potom mnohé z vecí, ktoré sú pomenované ako problémy, by sme riešiť nemuseli. Ďakujem.
V. Veteška, podpredseda NR SR: (2004-12-02):
Otváram rozpravu. Do rozpravy sa písomne prihlásil za poslanecký klub poslancov strany Smer pán Dušan Čaplovič. Má slovo ako prvý, nech sa páči.
Viskupič, Jozef, poslanec NR SR (2012-08-03):
Ďakujem, pán predsedajúci. Ja chcem povedať a doplniť toľko, že tak ako pýcha predchádza pád, aj arogancia a arogancia moci generuje chyby. Na základe chyby, ktorú tým, že 4. schôdza bola zrušená, bola viac-menej priznaná chyba, sa stalo to, že mohli tvoje slová odznieť možno s väčšou razanciou a možno aj s určitou symbolikou, ktorú prezentujú tie uhorky na rečníckom pulte. Chcem z tých šiestich dôvodov vyzdvihnúť dva, ktoré idú a najviac vystihujú tú podstatu, prečo sa vládna strana a vládna moc ponáhľa, a to je, že treba skryť to, že ľuďom, ktorí si na 100-eurových zárobkoch cez dohody chcú vylepšiť svoju sociálnu situáciu, zoberie prijatie tohto zákona 29 eur, a to, že dôchodcovské správcovské spoločnosti budú zarábať na základe tohto rýchleho konania o 19 mil. eur viac. Dôchodcovské spoločnosti, ktoré majú v žalúdku kolegovia zo SMER-u už nejaký čas, na základe tohto zákona nezarobia iba 29 mil. eur, ale 48 mil. eur. Je teda dobré, že pýcha predchádza pád a arogancia generuje chyby, že sa tá chyba stala a mohlo to tu zaznieť a pravdepodobne to tu bude zaznievať ešte dlho, aby sa o tomto verejnosť dozvedela. Ďakujem.
Bugár, Béla, podpredseda NR SR (2018-01-31):
Pán poslanec Budaj, áno, odôvodniť, to je to vystúpenie pánov poslancov. Pán poslanec Dostál, nech sa páči.